ทรัมป์ฉะ ส.ส.ผิวสีบัลติมอร์-ถูกรุมจวกเหยียดผิว
(เอลิจาห์ คัมมิงส์),ประธานาธิบดีโดนัลด์ ทรัมป์ แห่งสหรัฐฯ ถูกรุมโจมตีอย่างหนักว่า เหยียดผิว หลังทวีตข้อความเมื่อ 27 ก.ค.62  โจมตีนายเอลิจาห์ คัมมิงส์ สมาชิกสภาผู้แทนราษฎรผิวสีอาวุโสเชื้อสายแอฟริกัน-อเมริกัน วัย 68 ปี ผู้แทนเขตส่วนใหญ่ในเมืองบัลติมอร์ รัฐแมรีแลนด์ ประธานคณะกรรมาธิการตรวจสอบ และปฏิรูปแห่งสภาผู้แทนฯ ผู้โจมตีและตรวจสอบนโยบายต่างๆของทรัมป์ รวมทั้งการปฏิบัติต่อผู้อยู่ใน ศูนย์กักกันผู้อพยพริมพรมแดนเม็กซิโกอย่างโหดร้าย,ทรัมป์ทวีตว่า เขตของคัมมิงส์ในบัลติมอร์น่าขยะแขยง สกปรกเต็มไปด้วยฝูงหนู เป็นเขตที่บริหารเลวร้ายและอันตรายที่สุดในสหรัฐฯ ไม่มีมนุษย์คนใดอยากอยู่ที่นั่น คัมมิงส์เป็นนักกลั่นแกล้งรังแกที่โหดร้าย ตะโกนกรีดร้องใส่เจ้าหน้าที่ลาดตระเวนชายแดนทางภาคใต้ ทั้งที่เขตของเขาในบัลติมอร์เลวร้ายและอันตรายยิ่งกว่า และหลังไปตีกอล์ฟ,ที่รัฐเวอร์จิเนีย ทรัมป์ทวีตอีกว่า คัมมิงส์ใช้เวลาทั้งหมดพยายามทำร้ายผู้บริสุทธิ์ผ่านการตรวจสอบ แต่ไม่ได้ทำอะไรเพื่อประชาชนในเขตของตนที่ยากจน อันตราย และบริหารเลวร้ายที่สุด,การทวีตของทรัมป์ทำให้ถูกโจมตีอย่างหนักจากหลายฝ่าย รวมทั้งนางแนนซี เปโลซี ประธานสภาผู้แทนฯ ผู้เกิดในบัลติมอร์และมีบิดาเป็นอดีตนายกเทศมนตรีบัลติมอร์ อดีตประธานาธิบดีโจ ไบเดน และผู้สมัครชิงเป็นตัวแทนพรรคเดโมแครตไปชิงเก้าอี้ประธานาธิบดีแข่งกับทรัมป์ในปี 2563 อื่นๆ กว่า 12 คน ไปจนถึงนายกเทศมนตรีเมืองบัลติมอร์และผู้ว่าการรัฐแมรีแลนด์ ซึ่งชี้ว่าทรัมป์เป็นผู้นำเหยียดผิว ทำให้ประเทศชาติตกต่ำ แตกแยก เสื่อมเสีย ไม่เหมาะสมเป็นประธานาธิบดี และชมเชยว่าคัมมิงส์เป็น ส.ส.ผู้รักชาติที่ทรงคุณค่า ทำงานเพื่อประชาชน,เมื่อ 2 สัปดาห์ก่อน ทรัมป์ก็ทวีตโจมตี ส.ส.หญิงผิวสีแห่งพรรคเดโมแครตที่เข้าสู่สภาสมัยแรก 4 คน ว่าเกลียดประเทศนี้ และไล่ให้กลับประเทศถิ่นเกิดของพวกตนที่เต็มไปด้วยอาชญากรรมเลวร้าย ส่งผลให้สภาผู้แทนฯ ลงมติประณามทรัมป์ในเรื่องนี้ แต่เขาปฏิเสธว่าไม่ได้เป็นคนเหยียดผิว คาดว่าทรัมป์โจมตีเหล่า ส.ส.ผิวสีเพื่อหวังดึงคะแนนเสียงจากพวกอนุรักษนิยมผิวขาวที่เป็นฐานเสียงใหญ่ของตนก่อนการเลือกตั้งปีหน้า,ทั้งนี้ บัลติมอร์เป็นเมืองท่าสำคัญ มีประชากรราว 6 แสนคน ส่วนใหญ่กว่า 60% เป็นคนผิวดำ ส่วนเขตของ ส.ส.คัมมิงส์มีคนผิวดำกว่า 50% แต่บัลติมอร์มีระบบโครงสร้างพื้นฐานย่ำแย่ มีอัตราอาชญากรรมรุนแรงสูง ใน 4 ปีหลังมีคดีฆาตกรรมสูงกว่า 300 คดีต่อปี อีกทั้งกรมตำรวจบัลติมอร์ถูกตรวจสอบจากรัฐบาลกลาง.
ประธานาธิบดีโดนัลด์ ทรัมป์ แห่งสหรัฐฯ ถูกรุมโจมตีอย่างหนักว่า เหยียดผิว หลังทวีตข้อความ โจมตีนายเอลิจาห์ คัมมิงส์ สมาชิกสภาผู้แทนราษฎรผิวสีอาวุโสเชื้อสายแอฟริกัน-อเมริกัน
โดนัลด์ ทรัมป์,เอลิจาห์  คัมมิงส์,เหยียดผิว,ทรัมป์ เหยียดผิว,ประธานาธิบดีสหรัฐ